Lolland-Falsters Stifts-Tidende, 1842-12-17
Slesvig, den 9de December. Onsdag Aften hilsede Stadens Borgere den nye Statholder, Prindsen af Augustenborg, med et Fakkeltog Det var at vente, at den schleswigholsteinske Partiand ved denne Leilighed vilde søge at skaffe sig Udbrud, og at dette ogsaa til Overflod er skeet, vil navnlig sees af følgende Vers af den afsungne Sang, Auf Gottorffs altem Fürstensitze blüheDer neue Stamm voll Kraft empor Und wieder uber seiner Krone ziebe Einschöner Tag für un hervor! Jubelt ein dreifaches Hoch durch die Nacht, Neu ist die goldene Zeit uns erwacht. Naar hertil føies, at den durchlauchtige Statholder i første Vers af samme allernyeste Product af schleswigholsteinsk Lyrik er betitlet Sonne der Hoffnung og at Visen ender med Forsikkring om Treue, saa vil Enhver, der er lidt mindre tungnem end Geheimeraad Ørsted, kunne begribe, at man ved denne Leilighed har været dumdristig nok til paa Forskud at bringe det nordalbingiske Storhertughuus sin Hylding. Da den Hob, som havde hyldet Statholderen, drog hjem og kom forbi P.H. Lorenzens Bolig, complimenterede dens Pøbel den trofaste Kæmper for sin Nations og Danmarks Ret med Piben og Skjeldsord. Dette Optrin gjentoges sildigere paa Aftenen, da hans heldigviis veltillukkede Vindueskodder bombarderedes med Flasker og Stene under Brølet Landesverrather, Propagandist osv. Det var i Forveien bekjendt over hele Byen, at Lorenzen, der tilsomt var vendt tilbage fra Rendsborg, hvor han havde havt Handelsforretninger, for at modtage den bebudede Storm, og som den hele Aften befandt sig i sin Bolig, hvilket man saae af de tændte Lys, havde forberedt sig paa Modværge, hvis man havde brudt Huusfreden. Uagtet der i mange Dage almindeligt taltes om, at Excesser vilde forefalde, havde Øvrigheden dog ikke truffet den ringeste Foranstaltning for at hindre dem. Man gjør nu de største Anstrengelser for at faae et Fakkeltog bragt i Stand, til Commissarius, hvilket skal være en Demonstration mod Hs. Majestæts forventede Misbilligelse af denne Embedsmands Færd. Da man ikke har kunnet opdrive et tilstrækkeligt Antal Borgere i Byen Slesvig selv hertil, saa har man forskrevet Advocater og andre Fanatikere fra andre Byer, samt nogle Bønder fra Landet, der skulle drikkes paa Pelsen for med rigtig Eftertryk at kunne raabe Hurra. (Fædrel.) Sor Slesvig den 11te December. Man lever lystigt her. Commissarius frabad sig rigtignok det ham tiltænkte Fakkeltog, men Faklerne vare nu engang anskaffede og Bønder og Borgere sammentrommede; der blev altsaa besluttet, at Fakkeltoget alligevel skulde finde Sted, men istedetfor Commissarius gielde den tydske Stænderforsamling. Og dette skete da ogsaa. J Fredags Kl. 3 1/2 modtoge Forsamlingens tydske Deputerede en Adresse fra den forsamlede Mængde, og holdt derpaa et festligt Maaltid med denne i Dandsesalonen. Om Aftenen drog man med Fakler gjennem Staden til Torvet, hvor Hochs udbragtes for Hertug Christian den 8de, for Schleswigholstein og for Stænderforsamlingen. Da Toget passerede P. H. Lorenzens Bolig, hylede og brøllede det, og samme Optrin gjentoges paa Tilbageveien, men ingen Molest tilføiedes Huset. Denne Gang havde imidlertid Politiet forberedt sig derpaa og var ved Haanden. Man havde udspredt det Rygte, at Lorenzen af Frygt for sit Liv vilde flygte fra Byen, men han var tilstede, ja viste sig endog ganske sorgløs paa (Fædrel.) Gaden. Borgermester Schow i Apenrade, der er Justitiarius for Godserne Seegaarden, Ahretoft, Schobullgaarde og Grimgrift i Hertugdømmet Slesvig, har indberettet til det kongelige Slesvig=Holsteen Lauenborgske Cancelli, at han har bestræbt sig for at erhverve sig Kundskab i det danske Sprog, og at han nu vil see sig istand til fra 1ste Januar næstkommende af at betjene sig af dette Sprog som Retsprog paa de fornævnte Godser, paa hvilke Kirke- og Solesproget er dansk. (Dagen.) Haabet om at Borgerdydsskolen paa Christianshavn, der af afdøde Dr. Krarup var bragt i en særdeles blomstrende Forfatning, skulde gaae over i en Skolemands Haand, der kunde hævde Skolens anerkjendte Renommee, er blevet opfyldt, idet Docent ved Universitetet Mag. Art. Martin Hammerich, der i en Række af Aar, først som Discipel, siden som Lærer i Latin og Dansk, har staaet i nær Forbindelse med den Afdøde, har efter dennes tidligere Ønske overtaget Bestyrelsen af Skolen. (Dagen.)